Collagen er bestemt ikke en mirakelmedicin med 100 procent garanteret effekt. Mærker du ikke nogen fremskridt i knæene efter 2-3 måneders brug, er det desværre næppe her, at du vinder noget. Men det er vigtigt at tage korrekt dosis, og mange tager efter min erfaring for lidt. Når det gælder led som hos dig, bør dosis være omkring 10 gram collagen dagligt. Tager du den dosis, kan du give det en måned mere og se, hvad der sker. Har du taget lavere væsentlig dosis, så prøv 2-3 måneder med den højere dosis på 10 gram/dag. Med den rigtige dosis kan du efter min opfattelse vælge ret frit mellem produkterne på markedet.